Punduri (stacija)
Šis raksts ir par dzelzceļa pieturas punktu. Par citām jēdziena Punduri nozīmēm skatīt nozīmju atdalīšanas lapu. Punduri (krievu: Пундури) ir slēgts pieturas punkts Krievijas teritorijā, tiešā Latvijas robežas tuvumā. Blakus bijušajai stacijai atrodas Latvijai piederošais Punduru ciems. Krievijas pusē pie stacijas palikusi tikai viena dzīvojamā māja un dažas stacijas saimniecības ēkas; bijusī stacijas ēka sagruvusi. Latvijas—Krievijas robeža iet 30 metru uz rietumiem no dzelzceļa ass līnijas, atstājot dzelzceļu pilnībā Krievijas teritorijā.